Document ID: 32005R1154

KOMISIJAS REGULA (EK) Nr. 1154/2005
(2005. gada 18. jūlijs),
ar ko pielāgo kodus un apzīmējumu dažiem produktiem, kuri minēti I pielikumā Padomes Regulā (EK) Nr. 1784/2003 par labības tirgus kopīgo organizāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 234/79 par kopējā muitas tarifa nomenklatūras pielāgošanas procedūru attiecībā uz lauksaimniecības produktiem (1), un jo īpaši tās 2. panta 1. punktu,
tā kā:
(1)
Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu (2) I pielikums ietver pašlaik spēkā esošo kombinēto nomenklatūru.
(2)
1995. gadā, noslēdzot sarunas ar Amerikas Savienotajām Valstīm, tika panākta vienošanās, ka daži kukurūzas cietes ražošanas atlikumu un dažu pārējo atlikumu maisījumi, īpaši kukurūzas sijāšanas atlikumu un kukurūzas mērcēšanas ūdens atstāto atlikumu, kā arī alkohola un citu Kopienā importēto cietes produktu ražošanā izmantotā mitrā paņēmiena atlikumu maisījumi tiek atbrīvoti no muitas nodokļa. Ar Padomes (EK) Regulu Nr. 344/96 (3) kombinētajā nomenklatūrā attiecīgi ieviesa 2309 90 20 preču pozīciju, lai šo produktu klasificētu atsevišķi.
(3)
Nevērības dēļ I pielikums Padomes 2003. gada 29. septembra Regulā (EK) Nr. 1784/2003 par labības tirgus kopīgo organizāciju (4) nav ticis pielāgots. Turpmāk šī pielāgošana jāizdara, sākot ar Regulas (EK) Nr. 1784/2003 piemērošanas dienu, iekļaujot preču kodu KN 2309 90 20 to produktu sarakstā, kas minēti šās regulas I pielikumā.
(4)
Tāpēc Regula (EK) Nr. 1784/2003 ir attiecīgi jāgroza.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1784/2003 I pielikumu aizstāj ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 18. jūlijā

Labels: 3
17
6